cyanic-selkie/wikianc huggingface dataset:
Valhalla Pro Wrestling
VPW aloitti hakemalla kotisivuillaan painijoita koulutukseen, josta vapaapaini.com ilmoitti 17. maaliskuuta 2003. Pari kuukautta sen jälkeen 28. toukokuuta vapaapaini.com ilmoitti VPW:n järjestävän Baltic Brawl-nimisen tapahtuman Helsingin jäähallissa, johon lupailtiin painijoita RAW'sta ja Smackdown!'sta, sekä sen aikaisesta WWE:n farmiliigasta Ohio Valley Wrestlingistä. 3. heinäkuuta ilmoitettiin Culture Shock! -tapahtumasta, joka järjestettäisiin 30. elokuuta. Runsas viikko myöhemmin, 14. heinäkuuta, ilmoitettiin entisen moninkertaisen WCW Mestarin, Stingin tulosta Baltic Brawl -tapahtumaan. Vajaa kuukausi Stingin ilmoituksen jälkeen, 5. elokuuta, ilmoitettiin sen aikaisen TNA-tähden, Shane Douglasin sopimuksesta VPW:iin, joka kesti loppuvuoteen 2003.
Tapahtumat
VPW järjesti yhteensä kaksi Showpaini -tapahtumaa. Tapahtumien ottelut ja tulokset olivat seuraavat:
Culture Shock!
Culture Shock! oli ensimmäinen VPW:n painitapahtuma, joka nähtiin 30. elokuuta 2003 Kulttuuritalolla. Tapahtumaa oli katsomassa reilut 600 katsojaa paikan päällä, tapahtuma myös televisioitiin ja se nähtiin Urheilukanavalla 23. syyskuuta, sekä 24. syyskuuta koostelähetyksenä.
Ottelutyyppi ja voittajan nimi lihavoitu:
Baltic Brawl
23. syyskuuta vapaapaini.com uutisoi, että aikaisemmin ilmoitettu Sting oli pakotettu jäämään pois tapahtumasta. Samaan sarjaan kuuluivat myös Jimmy Hart ja "Million Dollar Man" Ted Dibiase.
Baltic Brawl kuitenkin nähtiin Helsingin jäähallissa 28. syyskuuta 2003.
Ottelutyyppi ja voittajan nimi lihavoitu:
Jälkipyykki
Baltic Brawlissa loukkaantunut Allan Funk joutui jäämään sairaalahoitoon Helsinkiin. Häneltä murtuivat nenä ja leuka sekä hänen tärykalvonsa rikkoutui. VPW suunnitteli jo seuraavaa Baltic Brawl -tapahtumaa Tukholmaan, sekä Culture Shock -kiertueen jatkoa marraskuuhun. Nämä eivät olleet ainoat suunnitelmat. Seuraavaksi tapahtumaksi oli ilmoitettu Showcase 31. lokakuuta Keravalla, sekä Culture Shock 7. marraskuuta Tampereella. Lisäksi suunnitteilla oli pitää show Pietarissa ja Tallinnassa. 7. marraskuuta vapaapaini.com uutisoi VPW:n suunnittelevan jatkavan Culture Shock -kiertuetta joulukuussa, jolloin paikkakunta saattaisi olla Tampere tai Lahti. 19. marraskuuta Tallinnankin show’n päivämäärä oli "lyöty lukkoon" joulukuun 12. päiväksi. Seuraavia tapahtumia ei kuitenkaan koskaan järjestetty.
17. joulukuuta Urheilukanavan chatissa vierailleet suomalaispainijat Amon ja Helraiser kertoivat uudesta promootiosta, Pro Wrestling Finlandiasta, johon VPW:ssa koulutetut painijat ovat menneet.
Lopulta 10. tammikuuta vapaapaini.com ilmoitti Valhalla Pro Wrestling Oy:n hakeneen konkurssia 7. tammikuuta 2004, mutta että suomalainen paini VPW:n nimellä on saamassa jatkoa. Myöhemmin 12. helmikuuta 2004 VPW:n kotisivujen lakkauttamisesta ilmoitettiin, jossa myös kerrottiin, että uudet sivut aukeavat helmikuun aikana, joita tosin ei koskaan kuulunut.
VPW kaatui lopulta "huonoon tuuriin ja ripaukseen sitä kuuluisaa suuruudenhulluutta", sanoo itse VPW:n entinen promoottori Patrick Pesola. Sting, Ted Dibiase ja Jimmy Hart eivät olleet ainoita poisjääneitä, joita tapahtumiin oli lupailtu; paikalle luvattiin supertähtiä RAW'sta ja Smackdown!'sta, muun muassa APA (Farooq & Bradshaw), Billy Gunn, Eric Angle (Kurt Anglen veli), Jackie, La Résistance (Sylvain Grenier & Robert Conway), Nick Dinsmore, Rico, Paul London, Though Enough (John Hennigan & Matt Capotelli) ja World's Greatest Tag Team (Shelton Benjamin & Charlie Haas), sekä legendoja ja indypainin huippuja, kuten Jerry Lynn, Jody Fleisch, Justin Credible, Legion of Doom (Animal & Hawk) ja Raven.
Myös Baltic Brawliin oli luvattu "Baltic Brawl" -niminen ottelu, joka olisi tiettävästi ollut jonkinnäköinen häkkiottelu. Tätäkään luvattua ottelua ei loppujen lopuksi nähty.
VPW Pro Wrestling Finlandiassa
Alkujaan Team VPW:iin kuului uskollinen Bounty Hunter, sekä Seth ja myöhemmin joukkoon liittynyt sen aikainen PWF:n Mestari Amon. Myös norjalainen Bjørn Sem kävi PWF:n MayDay 2 -tapahtumassa avustamassa VPW:iä otellen Stark Adderia vastaan, häviten kuitenkin kamppailun. Ajan myötä Team VPW muuttui Rat Packiksi, jolloin joukkioon kuuluivat The Saint, Bounty Hunter, Omega, sekä Maveric. Pro Wrestling Finlandian lopetettua ei Rat Packia tai VPW:ia kuulunut uudessa Fight Club Finland -promootiossa missään muodossa. Vuonna 2006 entiset Team VPW:n painijat Amon, Seth ja The Saint, sekä kaksi entistä PWF:n painijaa Pit Dog ja Crome ja kaksi täysin uutta painijaa Judas Kalashnikov ja KKK-Pukki aloittivat S.O.B.-Wrestling -nimisen showpainia tarjoavan ryhmän, joka on sittemmin lopettanut toimintansa. Kyseisellä ryhmällä ei ole ollut mitään viittauksia Valhalla Pro Wrestlingiin.
Iberomesornis
Iberomesornis romeralli oli pieni ja alkukantainen lintu, joka eli liitukaudella noin 120 miljoonaa vuotta sitten. Lajista tunnetaan vain yksi hyvin säilynyt luuranko, joka löydettiin vuonna 1992 Espanjan Las Hoyasin järvikerrostumista.
Ibemerosorniksen siipiväli oli noin 20 senttiä ja se painoi luultavasti muutamia kymmeniä grammoja. Lajilla oli hampaat ja siivissä kynnet perintönä dinosauruksilta. Ravinnosta ei voida sanoa mitään varmaa. Koska se löydettiin järvikerrostumasta se mahdollisesti hankki ruokansa järvestä, josta se saattoi napata esimerkiksi äyriäisiä.
Vasallivaltio
Vasallivaltioksi kutsutaan valtiota, jolla on muodollinen itsenäisyys, mutta joka on käytännössä poliittisesti riippuvainen jostain suurvallasta. Vasallivaltio voi olla luonteeltaan protektoraatti tai satelliittivaltio, jolloin vasallius perustuu suuremman valtion poliittiseen, sotilaalliseen, taloudelliseen tai ideologiseen ylivaltaan. Toisen maailmansodan aikana Unkaria, Romaniaa ja Bulgariaa pidettiin natsi-Saksan vasallivaltioina.
Mauno Koiviston synnyinkoti
Mauno Koiviston synnyinkoti on Turussa Piispankadun ja Tehtaankadun kulmassa osoitteessa Piispankatu 4 sijaitseva asuinrakennus, jossa Suomen tasavallan presidentti Mauno Koivisto syntyi 25. marraskuuta 1923.
Vuonna 1984 Turun kaupunginvaltuusto päätti, että rakennus luovutetaan Turun yliopistolle käytettäväksi yhteiskuntatieteellisen tiedekunnan hallinnassa olevana tutkijankammiona. Tutkijankammion nimi on Manun kammari ja se on tarkoitettu yliopiston yhteiskuntatieteellisessä tiedekunnassa (tai -alalla) tai Åbo Akademissa yhteiskuntatieteellisellä alalla päätoimisesti jatkotutkintoja harjoittavalle, lisensiaatintutkimusta tai väitöskirjaa tekevälle opiskelijalle.
Rakennuksen seinään on ehdotettu muistolaattaa.
Luettelo Suomen vanhoista perunalajikkeista
Suomen vanhat perunalajikkeet aakkosjärjestyksessä
Yhden lapsen politiikka
pienoiskuva|280px|Yhden lapsen perhe [[Pekingissä.]] Yhden lapsen politiikka oli Kiinan kansantasavallan syntyvyyden säännöstelypolitiikka vuosina 1979–2015, jonka tarkoituksena oli hillitä väestönkasvua. Yhden lapsen politiikka otettiin käyttöön 1979, sillä aiemmin käytetyt väestöpolitiikan keinot, kuten avioitumisiän korotus, toimivat hitaasti, ja tuloksia haluttiin nopeasti. Kiina ilmoitti luopuvansa yhden lapsen politiikasta lokakuussa 2015, vastedes kaikille pareille sallitaan kaksi lasta.
Suurin vaikutus väestöpolitiikalla on 1950- ja 1960-luvuilla syntyneiden suurten ikäluokkien ero myöhempiin. Vuosina 1949–1978 kiinalaisten määrä kasvoi 542 miljoonasta 963 miljoonaan.
James Lovelock
Lovelock syntyi Letchworthissä ja opiskeli kemiaa Manchesterin yliopistossa. Hän oli lääketieteen ja biofysiikan tohtori. Hän asui Cornwallissa Isossa-Britanniassa. 1950-luvulla Lovelock kehitti laitteita, joiden avulla voidaan tutkia kaasujen pitoisuuksia Maan ilmakehässä. Niiden avulla voitiin muun muassa seurata otsonikatoa aiheuttavien CFC-yhdisteiden kertymistä ilmakehään. Gaia-hypoteesin Lovelock kehitti 1960-luvulla ollessaan NASAn palveluksessa. Ohjelman tavoitteena oli kehittää laitteita planeettojen ilmakehien ja maaperän tutkimiseen sekä erityisesti löytää elämää Marsista.
Yhden lapsen politiikka
Politiikan nimitys on johdettu alkuperäisestä perusajatuksesta, että pariskunnille saisi syntyä vain yksi lapsi. Maaseudulla on saanut kuitenkin hankkia toisenkin lapsen 3–4 vuoden päästä, mikäli ensimmäinen lapsi oli tyttö tai vammainen poika. Lisäksi säädös ei koske vähemmistöryhmiin kuuluvia, jotka voivat hankkia kaksi lasta kaupungeissa ja 3–4 maaseudulla. Niinpä syntyvyys koko maassa oli ollut lähempänä kahta (1,8) kuin yhtä lasta perhettä kohti, kaupungeissa vain hieman yli yhden. 1990-luvulla säädöstä höllennettiin ja sittemmin pariskunnat saivat hankkia kaksi lasta, jos molemmat vanhemmat olivat ainoita lapsia. Naimattomat naiset eivät voineet hankkia lapsia. Kommunistipuolueen keskuskomitea ilmoitti marraskuussa 2013, että tulevaisuudessa myös sellaiset pariskunnat, joiden toinen osapuoli on ainoa lapsi, saisivat hankkia kaksi lasta.
Säännöksen rikkomisesta syntyneet lapset eivät ole oikeutettuja yhteiskunnan kustantamaan koulunkäyntiin ja lastentarhoihin, eivätkä he välttämättä saa aikuisena töitä tai sosiaaliapua. Ylimääräiset lapset voi kuitenkin rekisteröidä ”sosiaalisella ylläpitomaksulla”, joka on kaupungeissa 150 000 juania (15 000 euroa) ja maaseudulla matalimmillaan 7 000 juania.
Säädöstä ei ollut kirjattu lakiin, ja sen valvonta oli jätetty paikallisviranomaisten hoidettavaksi lähestulkoon heidän parhaaksi katsomallaan tavalla. Niinpä käytäntö vaihteli suurestikin eri puolilla maata ja eri aikoina. Joskus käytössä ovat olleet pakotetut sterilisaatiot ja abortit, toisinaan vain sosiaalietuuksien, kuten ilmaisen koulutuksen tai terveydenhuollon, poisjääminen liian monen lapsen osalta.
Yhden lapsen politiikka ja poikalasten suosiminen on johtanut siihen, että maassa syntyy poikia paljon enemmän kuin tyttöjä, osaksi siksi, että tyttösikiöitä abortoidaan pois. Osa syntyneistä tytöistä jää tosin tilastoinnin ulkopuolelle, koska kaikkia tyttölapsia ei rekisteröidä. Arvioiden mukaan Kiinaan jää pian lähes 100 miljoonaa vanhaapoikaa.
Poikalasten osuus rekisteröidyistä syntymistä ei kuitenkaan poikkea paljoa muista itäaasialaisista valtioista kuten Taiwanista, Etelä-Koreasta tai eteläaasialaisesta Intiasta, vaikkei näissä ole käytössä väestöpolitiikkaa. Silti merkittävämpiä politiikan arvostelijoita ovat Kiinan ulkopuoliset piirit, etenkin konservatiiviset abortinvastustajat. YK:n väestörahasto UNFPA tukee yhden lapsen politiikkaa. Siksi Yhdysvaltain republikaanipresidentit Reagan sekä molemmat Bushit katkaisivat ohjelman rahoituksen.
Kiina harkitsi luopuvansa yhden lapsen politiikasta asteittain. Kiinan kehitystutkimuksen säätiö suositti raportissaan vuonna 2012, että kahden lapsen politiikka otettaisiin käyttöön eräissä maakunnissa vuonna 2012 ja koko maassa vuonna 2015. Kaikki lasten määrää koskevat rajoitukset poistettaisiin ehdotuksessa vuonna 2020. Kiina päätti luopua kuitenkin kokonaan yhden lapsen politiikasta lokakuussa 2015.
José Miguel Álvarez
José Miguel Álvarez Pozo (26. marraskuuta 1949 – 31. toukokuuta 2016 Havanna) oli kuubalainen koripalloilija ja olympiamitalisti.
Álvarez voitti Kuuban miesten maajoukkueessa olympiapronssia Münchenissä 1972. Hän kilpaili Kuuban joukkueessa myös vuosien 1970 ja 1974 MM-kilpailuissa.
Smart Fortwo
Ensimmäinen sukupolvi (W450) 1998-2007
Ensimmäisen polven smart kulkee mallitunnuksella W450. Mallinimi oli ensin SCC (Smart City Coupe). Myöhemmin se sai nimen "fortwo". Auto näki päivänvalon vuonna 1998. Auton ulkomuotoa ja sisätiloja päivitettiin myöhemmin. Moottorivaihtoehdot olivat 37 kW sekä 45 kW. Brabus-mallissa oli 55kW tuottava moottori.
250px|thumb|smart fortwo W451
Toinen sukupolvi (W451) 2007-2014
Alkuvuodesta 2007 lanseerattiin toisen sukupolven malli joka kantaa merkintää W451. Tässä mallissa yli 90% osista on uusia verrattessa W450-malliin. Kaikkea alustasta ja vaihteistosta lähtien paranneltiin. Moottori kasvoi 1000-kuutiosenttimetriseksi. Auton ajo-ominaisuuksia muutettiin paremmin suuriin nopeuksiin sopivaksi. Tehovaihtoehdot W451-mallissa ovat 45 kW, 52 kW sekä 62 kW. 45 kW:n tehovariaatiota saa ainoastaan Pure-malliin. 45kW:n sekä 52kW:n tehovaihtoehdot ovat vapaastihengittäviä eli niissä ei ole turboahdinta. 62kW moottorissa on turbo. Passion-mallia saa vain 52 kW sekä 62 kW tehovariaatioilla. Malli sai vuonna 2008 haastajan, kun 3+1-paikkainen Toyota iQ esiteltiin.
250px|thumb|smart fortwo C453
CDI
CDI-dieselmoottori on rakennettu samalle pohjalle W450-mallin dieselmoottorin kanssa mutta muun muassa suorituskykyä on parannettu ja tekniikkaa kehitetty eteenpäin. Moottori on 799-kuutioinen turboahdettu välijäähdyttimellä varustettu kolmisylinterinen ja se tuottaa 33 kW tehoa. Julkaisuhetkellä 33kw CDI-moottorilla varustettu Smart oli maailman vähäpäästöisin polttomoottoriauto. Maailman ekologisimman sarjavalmisteisen auton titteli on edelleen smart fortwolla.
MhD
Mhd eli Micro Hybrid Drive tuli ensimmäistä kertaa saataville W451-korimallissa. Tehoa mallissa on 52 kW. Auto ja tekniikka ovat muuten samat kuin normaalissa 52kW autossa, mutta se on varustettu muun muassa Start/Stop-järjestelmällä, joka sammuttaa koneen esimerkiksi liikennevaloihin pysähdyttäessä. Koneen käynnistys tapahtuu nostettaessa jalka jarrulta.
ED
Ed, Eli Electric Drive-mallissa on ainoastaan sähkömoottori, joka toimii litiumakuilla. Toimintaetäisyys tällaisella autolla on 115-135 kilometriä. Auto on täysin äänetön. Säästöä polttoainekustannuksissa on noin 80 prosenttia. Akkujen lataaminen täyteen kestää noin 8 tuntia. Kuitenkin jo 80% akkuvarauksen pystyy saavuttamaan 45minuutissa. ED:n huippunopeus oli 112 km/h. Tällä hetkellä sähköllä toimivaa fortwota liisataan Englannissa ja Saksassa yrityskäyttöön. Sarjatuotanto autosta on alkanut 2010 alkuvuodesta mutta ensimmäiset kuluttajille myytävät autot valmistetaan 2012 vuonna.
Ensimmäisen kerran autoa on voinut ostaa Suomesta 2017 kesällä. Huippunopeus 60 kW / 160 Nm sähkömoottorilla on 130 km/h. Kiihtyvyys 0 - 100 km/h 11,5 s. Litium-ioni akuston koko on 17,6 kWh. Auton keskikulutukseksi ilmoitetaan 12,9 kWh / 100 km. Maksimi toimintasäde on 160 km. Kaikissa olosuhteissa kuitenkin vähintään 100 km.
Ed on ensimmäinen Smart jonka kuivapaino on yli 1000 kg (1085 kg).
Cabrio
Cabrio-malli tuli markkinoille vuonna 2001. Poikkeuksellista mallissa on se että se lanseerattiin 2001, mutta siinä oli jo silloin 2002 julkaistavan toisen polven auton sisätilan muotoilu sekä uudemman mallin etuvalot. Moottorina oli ensimmäisenä vuotena smartin ensimmäisen polven 600cm³. Vuonna 2002 autoon tuli 700 cm³ moottori. Vuoden 2007 alussa lanseeratussa W451-mallissa kone kasvoi 1000-kuutioiseksi. Cabrio-mallin osalta suurin muutos oli täysin sähkötoiminen katto. Vanhassa W450-mallissa osa katon toiminnasta täytyi tehdä käsin.
Varustetasot
Autoa on tehty aina kolmella eri varustetasolla: Pure, Pulse sekä Passion.
Pure-malli on "hinnat alkaen" -malli. Vakiovarusteena siinä on 4 turvatyynyä, ESP-ajonvakautusjärjestelmä sekä ABS-jarrut. W450-mallin Puressa sähkötoimiset ikkunannostimet olivat vakiovaruste. W451-mallissa ne ovat lisävaruste. Pure-mallin runkoväri on aina musta.
Pulse-malli on urheilullisin vaihtoehto. W450-mallissa lisämittarit ja sumuvalot toivat hieman urheilullisuutta. Pulse-mallissa on myös panorama-lasikatto sekä 15" erikoisvanteet vakiovarusteina. Malliin ei kuulu ilmastointia tai automaattitoimintoa vaihteistossa. Myös tässä mallissa on Tridion-rungon värinä musta. Suomessa Pulse-mallia ei ole myyty kovin paljon.
Passion-malli on ollut ylivoimaisesti suosituin vaihtoehto Suomen markkinoilla myynnin aloittamisesta lähtien. Autossa on Pulse-mallissakin vakiovarusteena olevien panorama-lasikaton, erikoisvanteiden, nahkaratin ja tavaratilan suojan lisäksi vakiovarusteina hopeanvärinen Tridion-turvarunko, ilmastointi sekä automaattitoiminto vaihteistossa.
BRABUS on samannimisen virityspajan kehittelemä versio mallista. BRABUS-malli on hinnaltaan melko kallis. BRABUS-mallissa erona Passion-malliin on täydellinen korisarja, muotoiltu nahkasisusta (W450), urheilupakoputkisto, useat yksityiskohdat sisustuksessa sekä tehokkaampi kone (W450-mallissa 55 kW sekä W451-mallissa 72 kW). BRABUS-mallista on olemassa vielä paremmin varusteltu BRABUS Xclusive -malli, joka tuo mukanaan normaalin BRABUS-mallin lisäksi muun muassa muotoillut ja korinväriset helmat ja puskurit, nahkaverhoilun ja mustapohjaiset ajovaloumpiot.
Mitat (W451)
Mitat: Pituus 2,69 m, leveys 1,55 m, korkeus 1,54 m, akseliväli 1,86 m, tavaratila 220-340 l.
Maahantuonti ja myynti Suomessa
Smartin ensimmäinen epävirallinen maahantuoja oli Hupi Auto (nyk. Konala) Helsingin Lauttasaaressa. Yritys toi vuosina 2000–2003 yksittäisiä autoja maahan. Myynti jäi muutamaan kymmeneen kappaleeseen. Vuonna 2003 Mercedes-Benzin virallinen maahantuoja Veho Group aloitti Smartien maahantuonnin. Veho Oy Ab huolehtii merkin jälleenmyynnistä. Nykyään pääkaupunkiseudun myynti on keskittynyt Veho Koivuhakaan, mutta merkkiä myydään myös muissakin Veho Oy:n toimipisteissä ovat Oulussa, Tampereella, Espoossa, Helsingissä sekä Turussa.
7 Smartia arktisella alueella
Mercedes-Benz Canada teki mainostempauksen tammi-helmikuussa 2010, ajattamalla seitsemää Fortwo autoa Brittiläisen Kolumbian Kelownasta pohjoiseen Luoteisterritoissa, Pohjoisen jäämeren rannalla sijaitsevaan Inuvikin kaupunkiin ja takaisin North Vancouveriin, yhteensä 7 700 kilometriä. Retkikunta koostui toimittajista ja journalisteista joille oli annettu mahdollisuus ajaa yksi kolmesta etapista. Ensimmäinen etappi oli Kelownasta Whitehorseen, toinen Whitehorsesta Inuvikiin ja takaisin, kolmas etappi oli Whitehorsesta North Vancouveriin. Retkikunta lähti matkaan 26. tammikuuta 2010 ja siihen kuului seitsemän Smartin lisäksi kolme huoltoautoa. Kaikki autot saapuivat North Vancouveriin 12 päivää myöhemmin, ilman teknisiä ongelmia. Ainoat muutostyöt autoihin olivat tuulilasin pesunesteen vaihtaminen paremmin pakkasta sietävään (-40 asteesta, -49 asteeseen), talvirenkaat ja mainostarrat autojen kyljessä.
Yhdysvaltain tulli- ja rajavartiolaitos
Yhdysvaltain tulli- ja rajavartiolaitos, lyh. USCBP tai CBP) on Yhdysvaltain kotimaan turvallisuusviraston (DHS) alainen liittovaltion lainvalvontaviranomainen, ja maan pääasiallinen rajavalvontalaitos. Sen tehtävänä on säädellä ja helpottaa kansainvälistä kauppaa, kerätä tuontitulleja, ja valvoa Yhdysvaltojen säädöksiä, mukaan lukien kauppa, tulli ja maahanmuutto. CBP on yksi Yhdysvaltojen suurimmista lainvalvontaviranomaisista. Virasto työllistää yli 45 600  liittovaltion agenttia  ja virkamiestä. Viraston pääkonttori sijaitsee Washington D.Cssä.
David Galen elämä
David Galen elämä on vuonna 2003 ensi-iltansa saanut yhdysvaltalainen jännityselokuva, jonka on ohjannut Alan Parker. Elokuvan pääosissa esiintyvät Kevin Spacey ja Kate Winslet.
Elokuva kertoo filosofian professori David Galesta, joka on omistanut elämänsä kuolemanrangaistuksen vastustamiselle. Hän saa kuitenkin syytteen raiskauksesta ja murhasta. Nuori toimittaja alkaa haastatatella kuolemaantuomittua Galea viimeistä kertaa ennen teloitusta.
Natacha Rambova
Natacha Rambova (oik. Winifred Kimball Shaughnessy; 19. tammikuuta 1897 Salt Lake City, Utah, Yhdysvallat – 5. kesäkuuta 1966 Pasadena, Kalifornia) oli yhdysvaltalainen pukusuunnittelija, taiteellinen johtaja, lavastaja, näyttelijä ja käsikirjoittaja. Hänet tunnetaan parhaiten avioliitostaan Rudolph Valentinon kanssa.
Smoke Gets in Your Eyes
”Smoke Gets in Your Eyes” on Jerome Kernin säveltämä ja Otto Harbachin sanoittama musiikkikappale vuoden 1933 Broadway-musikaalista Roberta. Kern sävelsi kappaleen alun perin nopeatempoiseksi musiikiksi näytösten väliseen steppiesitykseen. Roberta-musikaalia varten hän muutti kappaleen balladiksi.
Kappaleesta tuli hitti heti ilmestyttyään. Paul Whitemanin orkesterin levytys nousi listaykköseksi vuonna 1934, ja samana vuonna myös Leo Reisman, Emil Coleman ja Ruth Etting nousivat kappaleella listoille. Kappaleen kenties tunnetuimman version levytti The Platters vuonna 1958. The Plattersin levytystä myytiin yli miljoona kappaletta ja se saavutti listoilla ensimmäisen sijan.
Juha Vainio on kääntänyt kappaleen suomeksi nimelle ”Kun rakastunut on”.
Antti Mattila (professori)
Antti Tapio Mattila (22. maaliskuuta 1926 Lahti – 12. marraskuuta 2013 Helsinki ) oli suomalainen lääkäri ja professori.
Henkilöhistoria ja ammattiura
Mattilan vanhemmat olivat tarkastaja Viktor Anselm Mattila ja Helga Lydia Pynnönen ja puoliso vuodesta 1951 sairaanhoitaja Anneli Pohjola. Mattila tuli ylioppilaaksi Lahden lyseosta 1944 ja valmistui lääketieteen lisensiaatiksi 1953. Lääketieteen ja kirurgian tohtoriksi hän väitteli 1956. Hän toimi yliopistossa assistenttina 1956–1965 ja hoiti yliopiston hygienian ja sosiaalilääketieteen dosentuuria 1962–1966. Mattila oli Helsingin yliopiston epidemiologian professori 1966–1974.
Theodor Finnilä
Aksel Theodor Finnilä (14. marraskuuta 1868 Vaasa – 1. huhtikuuta 1920 Helsinki) oli suomalainen kapteeni, liikemies ja kielitieteen harrastaja.
Finnilän vanhemmat olivat tupakkatehtailija Karl Finnilä ja Edla Sofia Wefvar. Hän pääsi yksityisesti ylioppilaaksi 1889 Vaasan yksityislyseosta (lehtiuutisen mukaan jo 1887) ja opiskeli oikeustiedettä Helsingin yliopistossa. Finnilä meni vapaaehtoisena palvelukseen Moskovan rakuunarykmenttiin 1889, ja hänet siirretiin 1891 Suomen Rakuunarykmenttiin. Finnilä suoritti upseeritutkinnon Haminan kadettikoulussa 1895. Hän palveli aliluutnanttina ensin Vaasan tarkk'ampujapataljoonassa ja sitten 1895–1898 venäläisessä joukko-osastossa. Hän johti Helsingin yliopistossa vuosina 1898–1899 suomalaisille upseereille pidettyjä voimistelunopettajakursseja. Finnilä ylennettiin luutnantiksi 1900 ja myöhemmin kapteeniksi. Hän oli viimeksi komppanianpäällikkönä Suomen kaartissa aina kaartin lakkauttamiseen 1905 saakka, ja hänet siirrettiin 1906 lakkautuspalkalle armeijasta.
Finnilä osallistui vuosina 1911–1912 kielitieteelliseen kirjeenvaihtoon, jossa osapuolina olivat ruotsalainen kirjailija August Strindberg, taiteilija Sigurd Wettenhovi-Aspa, Kuurilan asemapäällikkö Elias Lönnqvist ja Finnilä. Wettenhovi-Aspa, Lönnqvist ja Finnilä saivat kimmokkeen omiin kielitieteellisiin tutkimuksiinsa Strindbergin vuonna 1908 julkaisemasta kirjasta En ny blå bok, jossa tämä väitti suomen kielen saaneen kaikki sanansa lainoina muilta kieliltä. Strindberg väitti myös heprean kielen olevan kaikkien maailman kulttuurikielien kantakieli kun taas suomalaisten mielestä suomen kieli oli tällainen kantakieli. Strindbergin ja hänen suomalaisten kiistakumppaniensa välinen vilkas kirjeenvaihto alkoi joulukuussa 1911. Kirjeenvaihdon aikana Strindberg lähetti muun muassa Finnilälle 16 sivua omia etymologisia muistiinpanojaan, joissa hän pyrki johtamaan suomalaisia paikannimiä ja Kalevalan henkilöitä antiikin Kreikan mytologiasta ja kreikan kielestä. Kirjeenvaihto päättyi kuitenkin Strindbergin kuolemaan toukokuussa 1912.
Finnilä ei itse julkaissut mitään kielitieteellisiä kirjoituksia mutta hän esitelmöi vuonna 1912 Wettenhovi-Aspan kanssa Turussa tilaisuudessa, jonka hän oli itse kustantanut. Finnilän arveltiin myös rahoittaneen Wettenhovi-Aspan 1915 ilmestyneen Suomen kultaisen kirjan julkaisemisen.
Viimeksi Finnilä toimi liikemiehenä. Hänet on haudattu Vaasan vanhalle hautausmaalle.
Mihkel Raud
thumb|Mihkel Raud (2015) Mihkel Raud (s. 18. tammikuuta 1969 Tallinna) on virolainen muusikko, kirjailija, televisiojuontaja, toimittaja ja poliitikko.
Ura
Raud on toiminut 1980-luvulta alkaen kitaristina useissa yhtyeissä, muun muassa punkrockyhtye Singer Vingerissä. 1990-luvulla hän kuului neljä albumia levyttäneeseen yhtyeeseen Mr. Lawrence ja 2000-luvulla hän on soittanut muun muassa Lenna Kuurmaan yhtyeessä.
Raud on kirjoittanut nuoruusvuosistaan Neuvosto-Virossa kertovan, vuonna 2008 julkaistun elämäkerran Musta pori näkku (suomennettu vuonna 2013 nimellä Rapa roiskuu). Kirjan pohjalta on tehty vuonna 2012 ensi-iltansa saanut näytelmä. Vuonna 2010 julkaistiin hänen kirjoittamansa jännitysromaani Sinine on sinu taevas (suomennettu vuonna 2011 nimellä Sininen on sinun taivaasi).
Perhe
Mihkel Raud on kirjailijoiden Aino Pervik ja Eno Raud poika. Hänen oman esikoiskirjansa nimi on peräisin hänen isänsä säveltämästä ja sanoittamasta laulusta ”Soidulaul” (suomeksi ”Matkalaulu”). Hänen sisaruksiaan ovat kirjailija, professori Rein Raud ja taiteilija Piret Raud.
Raud on ollut naimisissa kolmesti ja hänellä on kaksi lasta, vuonna 1997 syntynyt poika ja vuonna 2013 syntynyt tytär.
Zhang Ling
Zhang Ling (s. 28. lokakuuta 1989) on hongkongilainen tennispelaaja. Parhaimmillaan hän on ollut kaksinpelissä WTA-listan sijalla 184 syyskuussa 2011. Hän on voittanut urallaan 12 ITF-turnausta kaksinpelissä.
Zhang pelasi WTA-turnauksen pääsarjassa ensimmäisen kerran huhtikuussa 2014 Kuala Lumpurissa. Siellä hän voitti ensimmäisellä kierroksella Olha Savtšukin, kunnes hävisi toisella kierroksella Zhang Shuaille kolmieräisessä ottelussa. Nanchangin WTA 125 -turnauksessa Zhang eteni puolivälieriin. Kantonin 500 000 dollarin WTA-turnauksessa syyskuussa hän pääsi toiselle kierrokselle.
Mönchengladbach
Mönchengladbach on kaupunki Nordrhein-Westfalenin osavaltiossa, läntisessä Saksassa. Se sijaitsee Düsseldorfin kaupungin sekä Saksan ja Alankomaiden välisen rajan välillä. Mönchengladbach kuuluu Düsseldorfin hallintopiiriin ja on niin kutsuttu piiritön kaupunki eli kaupunki, joka ei kuulu mihinkään Saksan piirikuntaan.
Vuoden 2011 väestönlaskennassa Mönchengladbachissa oli 255 188 asukasta. Mönchengladbachin pinta-ala on 170,43 neliökilometriä ja asukastiheys 1 559 as./km². Vuoden 2007 kesäkuun lopussa kaupungin asukasluku oli 265 628. Väkiluku ylitti 100 000 asukkaan rajan vuonna 1921. Nykyinen Mönchengladbachin kaupunki perustettiin 1. tammikuuta vuonna 1975. Tuolloin piirivapaat kaupungit Mönchengladbach ja Rheydt sekä Wickrathin kunta yhdistettiin uudeksi Mönchengladbachin kaupungiksi.
Mönchengladbach (”munkkien Gladbach”) kehittyi vuonna 972 perustetun benediktiiniläisluostarin ympärille.
Nykyisin kaupunki on tie-, rautatie- ja lentoliikenteen keskus. Sen teollisuus tuottaa koneita – etenkin tekstiilikoneita – kaapelia ja ilmailualan tuotteita.
Kaupunki tunnetaan vuonna 1900 perustetusta jalkapallojoukkueestaan Borussia Mönchengladbachista, joka pelaa kaudella 2022–2023 Saksan korkeimmalla sarjatasolla Bundesliigassa.
thumb|300px|left|Mönchengladbachin päärautatieasema lokakuussa 2006.
The Michael Jackson Mix
The Michael Jackson Mix on yhdysvaltalaisen laulajan Michael Jacksonin ensimmäinen remix-albumi. Se julkaistiin lokakuussa 1987. Albumi sisältää lukuisia Jacksonin omia sekä hänen yhtyeensä The Jackson 5 kappaleita jatkuvaksi soitoksi miksattuna.
Skeletons in the Closet (Gamma Rayn albumi)
Skeletons in the Closet on Gamma Ray -yhtyeen vuonna 2003 julkaisema konserttitallennealbumi. Levy nauhoitettiin kahdessa eri konsertissa: Barcelonassa 31. lokakuuta ja Strasbourgissa 1. marraskuuta 2002.
Villa Mairea
thumb|Villa Mairea
Villa Mairea on Porin Noormarkussa sijaitseva arkkitehti Alvar Aallon suunnittelema rakennus, joka valmistui vuonna 1939 Harry ja Maire Gullichsenin kodiksi. Aallon tunnetuimpiin töihin kuuluvaa rakennusta pidetään yhtenä modernistisen arkkitehtuurin onnistuneimmista luomuksista ja suunnannäyttäjistä, jonka myötä hän myös itse siirtyi funktionalismista kohti modernimpaa ilmaisua. Ahlstrom Oyj:n omistama Villa Mairea on osa kulttuurihistoriallisesti arvokasta Noormarkun ruukkia, joka on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä.
Yleistä
Vuosina 1937–1939 rakennettua Villa Maireaa pidetään usein yhtenä 1900-luvun arkkitehtuurin merkittävimmistä yksityiskodeista yhdessä Le Corbusierin Villa Savoyen (1929), Mies van der Rohen Villa Tugendhatin (1930), Pierre Chareaun ja Bernard Bijvoetin Maison de Verren (1932) sekä Frank Lloyd Wrightin Fallingwaterin (1939) kanssa. Suunnitelmat rakentamisesta alkoivat vuonna 1931, kun Harry Gullichsenista tuli Noormarkun ruukissa pääkonttoriaan pitävän A. Ahlström Oy:n pääjohtaja. Näin Harry ja Maire Gullichsenille tuli mahdollisuus rakentaa alueelle oma kotinsa heitä edeltäneiden sukupolvien tapaan. Mäntymetsikön keskellä sijaitsevan talon suunnitteli Gullichsenien perheystäviin kuulunut Alvar Aalto. Työssä oli mukana myös hänen puolisonsa Aino Aalto sekä muita arkkitehtitoimiston työntekijöitä, kuten Paul Bernoulli. Funktionalismin lisäksi Aalto otti rakennukseen vaikutteita japanilaisesta arkkitehtuurista.
Aallon suunnittelutyön lähtökohtana oli ihmisen, luonnon ja taiteen sopusointu. Villa Maireasta tuli myös arkkitehtoninen kokeilu, johon hän sai vapaasti tehdä kokonaan uusia ratkaisuja sekä käyttää uusia materiaaleja, joita Aalto voisi hyödyntää myöhemmissä töissään. Talon jatkoksi Aalto suunnitteli vielä turvekattoisen saunan, jonka muoto viittaa perinteiseen suomalaiseen torppaan. Saunan edustalla puolestaan on munuaisen muotoinen pyöreäpohjainen uima-allas, joka on tiettävästi ensimmäinen laatuaan koko maailmassa.
Sisustuksesta piti tulla yksinkertainen, jotta se sulautuisi rakennuksen arkkitehtuuriin ja ympäröivään luontoon. Koko sisustus huonekaluineen on Alvar ja Aino Aallon suunnittelema. Maire Gullichsenin mukaan sisustussuunnittelusta vastasi kuitenkin suurimmaksi osaksi Aino Aalto. Villa Mairean sisustus koostuu pääosin Aallon pariskunnan ja Maire Gullichsenin perustaman Artekin kalusteista, lisäksi talossa arvokas kokoelma koti- ja ulkomaista modernia taidetta.
Talven 2016–2017 aikana Villa Maireassa toteutettiin laaja peruskorjaus, jonka yhteydessä rakennuksen talotekniikka uudistettiin.
Arkkitehtuuri
Rakennuksen perustusten valaminen oli jo ehditty aloittaa kesällä 1938, kun Aalto viime hetkellä päätti muuttaa suunnitelmiaan ja laati kokonaan uudet piirustukset. Vasta tässä suunnitelmassa toteutui rakennuksen perusratkaisuna oleva 250 m²:n kokoinen avonainen tila, jossa ovat kaikki keskeiset toiminnot sekä taidekokoelma. Vielä edellisessä suunnitelmassa kaikkia varten oli erilliset huoneet. Ajatus avoimeen oleskelutilaan tuli perinteisen suomalaisen maalaistalon tuvasta, joka niin ikään palveli useissa eri toiminnoissa. Villa Mairea sisältää paljon erilaisia materiaaleja, jotka on arkkitehtonisten ratkaisujen sijaan sommiteltu maalauksellisesti toisiinsa nähden.
Tasakattoinen rakennus on julkisivultaan pelkistetty ja se kätkeytyy ympäröivään metsään. Sisäänkäyntikatos on muodoltaan epäsymmetrinen ja sitä kannattelevat kuorimattomasta kuusipuusta tehdyt tolpat. Matalalle kattoterassille johtavat valkoiset kierreportaat. Valkoiseksi rapattuun tiiliseinään liittyy puisia seinäpintoja, ulos työntyviä betonipalkkeja sekä puusäleikköjä. Pihan puolella on suuri lasinen liukuseinä ja yksinkertaistettu kivitakka. Sen kyljestä lähtevät portaat pihan puoleiselle kattoterassille, johon puolestaan katoksen kautta yhdistyy saunarakennuksen turvekatto. Saunan terassia rajaa paksu kiviaita, joka muistuttaa vanhoja kirkkomaiden kiviaitoja.
Idean rakennuksen avoimeen sisätilaan Aalto sai perinteisen suomalaisen maalaistalon tuvasta. Alakerran kokonaisuuteen kuuluvat aulan lisäksi olohuone, musiikkinurkkaus, kukkahuone sekä ruokasali ja keittiö. Yläkerrassa ovat muun muassa makuuhuoneet sekä kirjasto ja avara studioateljee. Sisätiloissa on runsaasti kantavia pilareita, joihin kytkeytyy koristeena olevia pystysalkoja. Sisustuksessa on käytetty paljon Pohjois-Amerikasta hankittua douglaskuusta, joka on värisävyltään yhteneväinen ikkunoista näkyvän mäntymetsän kanssa.
Taidekokoelma
Maire Gullichsenin keräämästä laajasta modernin taiteen kokoelmasta Villa Maireassa on esillä pääosin ulkomaalaisten taiteilijoiden teoksia, joita vaihdellaan satunnaisesti. Kotimaisen taiteen kokoelma on pääosin Porin taidemuseon hallussa. Esillä on muun muassa Pablo Picasson, Fernand Légerin, Georges Braquen, Amedeo Modiglianin ja Juan Grisin teoksia. Ruokasalissa on mm. Picasson keramiikkaa. Yläkerran ateljeessa on yksi Andy Warholin kuuluisan puhemies Maoa esittävän sarjan vedoksista. Musiikkihuoneessa puolestaan on harvinainen Poul Henningsenin muotoilema flyygeli.
Muuta
Villa Mairean pihalla on tiettävästi maailman ensimmäinen munuaisen muotoinen pyöreäpohjainen uima-allas. Vuonna 1948 Aallon ystäviin kuulunut amerikkalainen maisema-arkkitehti Thomas Church kopioi sen Kalifornian Sonomaan tekemäänsä Donnell Gardenin pihasuunnitelmaan, jonka jälkeen malli levisi nopeasti eri puolille osavaltiota. Vuonna 1975 Kalifornia kärsi pahasta kuivuudesta, minkä johdosta myös uima-altaat jäivät ilman vettä. Rullalautailijat ryhtyivät käyttämään tyhjiä altaita temppuihinsa, joka jälkeen vastaavia alettiin rakentamaan myös skeittipuistoihin. Vuonna 2016 joukko alan harrastajia murtautui Villa Mairean pihamaalle testaamaan Aallon suunnitteleman altaan soveltumista skeittaukseen. Tapauksesta ilmestyi myöhemmin artikkeli Transworld Skateboarding -lehdessä.
Rattikelkkailu talviolympialaisissa 1976
XII talviolympialaisissa Innsbruckissa vuonna 1976 järjestettiin rattikelkkailussa kilpailut kaksi- ja nelimiehisille joukkueille.
Nervonihappo
Nervonihappo eli cis-15-tetrakoseenihappo eli 24:1 (ω−9) on moni­tyydyttymätön omega-9-rasva­happo, jonka kemiallinen kaava on C24H46O2, moolimassa 366,62 g/mol ja sulamispiste 42–43 celsiusastetta. Yhdisteen CAS-numero on 506-37-6. Nervonihappoa on löydetty hermosolujen myeliineistä ja se on tärkeä osa aivosolujen biosynteesiä. Nervonihappoa käytetään myös MS- ja ALD-taudin hoidossa.
Rattikelkkailu talviolympialaisissa 1976
Kahden miehen kelkat
<br style="clear:both" />
Nervonihappo
Nervonihappoa esiintyy jättiläissaukon (Pteronura brasiliensis) semiokemikaalina lähinnä feromonina ja ginseng-kasvin (Panax ginseng) juuressa.
Rattikelkkailu talviolympialaisissa 1976
Neljän miehen kelkat
<br style="clear:both" />
Hiihdon maailmanmestaruuskilpailut 2021 – miesten 50 km perinteinen
Hiihdon maailmanmestaruuskilpailujen 2021 miesten 50 km perinteinen järjestettiin 7. maaliskuuta 2021. Ensimmäisenä maalilinjan ylittänyt norjalainen Johannes Høsflot Klæbo hylättiin kilpailun jälkeen. Tuomarineuvosto katsoi hänen estäneen Bolšunovia maalisuoralla ja aiheuttaneen Bolšunovin sauvan katkeamisen. Bolšunov tuli loppusuoralle ensimmäisenä, mutta hänen sauvansa katkettua Iversen ohitti hänet.
Tulokset
Kilpailu järjestettiin kello 13.00.
Tomás Herrera
Tomás Herrera Martínez (31. joulukuuta 1950 Santiago de Cuba – 18. lokakuuta 2020 ) oli kuubalainen koripalloilija ja olympiamitalisti.
Herrera voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Montréalin 1976 ja Moskovan 1980 kesäolympialaisissa sekä vuosien 1970 ja 1974 MM-kilpailuissa.
Havlíčkův Brod
pienoiskuva|vasen|Nanebevzetí Panny Marie -kirkko. Havlíčkův Brod (ennen vuotta 1945 Německý Brod, ) on kaupunki Havlíčkův Brodin piirikunnassa Vysočinan läänissä Tšekissä. Se sijaitsee Sázava-joen varrella. Vuoden 2020 arvion mukaan kaupungissa asui 23 442 asukasta. 1200- ja 1300-luvuilla kaupunki oli hopean kaivuun keskus.
Michael Rogers
Michael Rogers (s. 20. joulukuuta 1979 Barhan) on australialainen maantiepyöräilijä. Hän voitti maantieaika-ajon maailmanmestaruuden vuosina 2003, 2004 ja 2005. Vuoden 2003 kilpailussa hän sijoittui alun perin toiseksi, mutta nousi voittajaksi David Millarin jäätyä kiinni dopingista.
Ateenan olympialaisissa 2004 Rogers sijoittui aika-ajossa alun perin neljänneksi, mutta sai myöhemmin pronssimitalin kun alkuperäinen voittaja Tyler Hamilton hylättiin.
Smithfield (Pohjois-Carolina)
Smithfield on kunta Pohjois-Carolinan osavaltiossa Yhdysvalloissa. Kunnalla on pinta-alaa 29,6 km², josta on vettä vain 0,09 %. Smithfieldin asukasluku oli 12 965 vuonna 2010 ja asukastiheys 389 as/km². Smithfield perustettiin vuonna 1773. Smithfield sijaitsee 47 kilometriä kaakkoon Pohjois-Carolinan pääkaupungista Raleigh’sta. Kaupunki sijaitsee Neuse-joen varrella. Smithfieldin nähtävyyksiä on muun muassa Ava Gardnerille omistettu Ava Gardner Museum -museo ja tapahtumia on muun muassa vuosittainen Smithfield Ham & Yam Festival.
Mersinin maakunta
right|280px
Michael Rogers
Rogers on aika-ajon lisäksi hyvä myös vuorietapeilla ja hän osoittikin potentiaaliaan suurissa ympäriajoissa sijoittumalla kymmenenneksi vuoden 2006 Ranskan ympäriajossa. Vuoden 2007 Tour de France jäi häneltä kesken kaatumisessa tulleiden vammojen vuoksi.
Mersinin maakunta
Mersinin maakunta on yksi Turkin 81 maakunnasta. Se sijaitsee eteläisessä Turkissa Välimeren rannalla. Maakunnan pääkaupunki on Mersin. Vuoden 2015 lopussa arvioitu väkiluku oli 1,7 miljoonaa.
Michael Rogers
Lokakuussa 2013 Rogers antoi positiivisen dopingnäytteen, joka sisälsi kiellettyä klenbuterolia. Kansainvälinen pyöräilyliitto UCI ei kuitenkaan asettanut häntä kilpailukieltoon, sillä se piti mahdollisena, että Rogers sai aineen elimistöönsä saastuneesta lihasta kilpailumatkallaan Kiinassa.
Mersinin maakunta
Mersin on jaettu 13 piirikuntaan, joista neljä (alla vahvistettuina) muodostavat Mersinin taajaman.
Elvi Sinervo
oikea|thumb|270 px|[[Mauri Ryömä ja hänen puolisonsa Elvi Sinervo 1950-luvulla.]] Elvi Aulikki Sinervo-Ryömä (4. toukokuuta 1912 Helsinki – 28. elokuuta 1986 Pernaja) oli suomalainen työväenluokkainen kirjailija, runoilija ja suomentaja. Hänen tuotteliain kautensa osui ajalle 1931–1956. 1950-luvulta alkaen Sinervo teki myös suomennoksia. Sinervo oli vakaumuksellinen kommunisti ja toi vakaumuksensa ilmi myös teksteissään sekä toimi sotien jälkeen pitkään Suomen Kommunistisessa Puolueessa (SKP).